Man vermis na golf hom slaanFoto: capetowndailyimage Craig Lambinon, woordvoerder van die Nasionale Seereddingsinstituut (NSRI), sê hulle is omstreeks 17:15 Donderdagmiddag na die promenade ontbied na onbevestigde berigte dat ŉ man in die see beland het. Die NSRI het ŉ boot na die toneel ontbied. Daar was egter geen teken van ooggetuies op die toneel nie. Lambinon sê terwyl reddingswerkers van die NSRI en polisie op die toneel besig was, het ŉ vrou op die toneel aangekom en beweer dit is haar man wat in die see beland het. “Dit wil blyk dat sy hulp gaan soek het toe die polisie op die toneel aangekom het.” Lambinon sê die polisie se duik-eenheid gaan voort met hul soektog na die man.